Rješenje Suda (deveto vijeće) od 28. listopada 2020. – Sarantos i dr./Parlament i Vijeće
(predmet C-84/20 P)(1)
„Žalba – Članak 181. Poslovnika Suda – Građanstvo Unije – Jačanje sigurnosti osobnih iskaznica građana Unije i boravišnih isprava koje se izdaju građanima Unije i članovima njihovih obitelji koji ostvaruju pravo na slobodno kretanje – Uredba (EU) 2019/1157 – Tužba za poništenje – Aktivna procesna legitimacija – Nepostojanje osobnog utjecaja – Članak 19. Statuta Suda Europske unije – Obveza stranke da je zastupa odvjetnik – Tužitelj, koji je usto i odvjetnik, koji je djelovao u svoje ime time što je sam potpisao tužbu a da pritom nije koristio usluge trećeg odvjetnika koji bi ga zastupao – Očito neosnovana žalba”
1.      Tužba za poništenje – Fizičke ili pravne osobe – Pojam regulatornog akta u smislu članka 263. četvrtog stavka UFEU-a – Svi akti opće primjene osim zakonodavnih akata
(čl. 263. st. 4. UFEU-a)
(t. 29.)
2.      Tužba za poništenje – Fizičke ili pravne osobe – Akti koji se na njih izravno i osobno odnose – Uredba o jačanju sigurnosti identifikacijskih isprava građana Unije i isprava o boravku izdanih navedenim građanima i članovima njihovih obitelji koji ostvaruju pravo na slobodno kretanje – Tužba grčkih državljana – Nepostojanje osobnog utjecaja – Nedopuštenost
(čl. 263. st. 4. UFEU-a; Uredba Europskog parlamenta i Vijeća br. 2019/1157)
(t. 31., 32.)
3.      Tužba za poništenje – Fizičke ili pravne osobe – Akti koji se na njih izravno i osobno odnose – Apsolutna zapreka za vođenje postupka – Težina povrede obveze predmetne institucije – Nepostojanje utjecaja
(čl. 263. st. 4. UFEU-a)
(t. 34.)
4.      Temeljna prava – Pravo na djelotvornu sudsku zaštitu – Nadzor zakonitosti akata Unije – Modaliteti – Zaštita tog prava od strane suda Unije ili nacionalnih sudova ovisno o pravnoj naravi pobijanog akta – Mogućnost korištenja tužbe za poništenje ili prethodnog pitanja za ocjenu valjanosti
(čl. 19. st. 1. UEU-a; čl. 263. st. 4., čl. 267. i 277. UFEU-a; Povelja Europske unije o temeljnim pravima, čl. 47.)
(t. 36.-39.)
5.      Sudski postupak – Akt kojim se pokreće postupak – Formalni zahtjevi – Tužba koja nije podnesena po odvjetniku – Tužitelj koji ima svojstvo pravnika ovlaštenog za zastupanje pred nacionalnim sudom – Nepostojanje utjecaja – Nedopuštenost
(Statut Suda, čl. 19. st. 3. i 4.)
(t. 52.-56.)
Izreka
1.
Žalba se odbacuje kao očito nedopuštena u dijelu u kojem ju je podnio Christos Papasotiriou.
2.
Žalba se odbija kao očito neosnovana u dijelu u kojem su je podnijeli Sarantis Sarantos, Ioannis Fotopoulos, Antonios Bousdekis, Vasileios Kokolakis, Estia Paterikon Meleton i Charalampos Andralis.
3.
Sarantis Sarantos, Ioannis Fotopoulos, Antonios Bousdekis, Vasileios Kokolakis, Estia Paterikon Meleton, Christos Papasotiriou i Charalampos Andralis snosit će vlastite troškove.
1 SL C 161, 11. 5. 2020.